Dunkerque

Duinkerke of Duunkerke (amtelk an fransöösk Dunkerque) as en industriel huuwenstääd uun Nuurdfrankrik üüb di süüdelk dial faan't Nuurdsiaküst, amanbi twuntag kilomeeter wech faan det stääd De Panne tu a waast faan’t grens mä Belgien. Hat as det hoodstääd faan det arrondissement mä di salew nööm, wat miast temelk likedenang di fransöösk dial faan di Westhoek as. Diaram leit at stääd uun Fransöösk Flandern. Beskriiwang Ferwaltangstechnisk as Dunkerque ian faan fiiw onerprefektuuren faan't Département Nord an gliktidjag en gemeen uun't regiuun Hauts-de-France. Diar wene sowat neegentagdüüsen iinwenern. Tuup mä sääkstaanj naibergemeenen as't det Stäädgemianskap faan Dunkerque, wat knaap tauhunertdüüsen lidj hää, an wan dü a föörstääden märeegenst, san't muar üs tauhunertföftagdüüsen. Hat as en natsionaal bedüüden stääd för san siahuuwen, di naibi di Ingelsk Kanool leit, wat det traadgratst siahuuwengebiit faan't lun as, efter det faan Marseille an Le Havre. Det stääd as gud bekäänd uun Fransöösk Flandern troch san karnewal. Luke uk diar Wääbsteed faan't stääd Wääbsteed faan't stäädgemianskap Wääbsteed faan't siahuuwengebiet Futnuuten